COM7 บวกสวนตลาด ลุ้นกำไร Q1/60 โตเด่น
COM7 บวกสวนตลาด ลุ้นกำไร Q1/60 โตเด่น ณ เวลา 11.01 น. ราคาอยู่ที่ 11 บาท บวก 0.10 บาท หรือ 0.92% สูงสุดที่ 11.30 บาท ต่ำสุดที่ 8.35 บาท มูลค่าซื้อขายที่ 101.02 ล้านบาท
5 พ.ค. 2560

ผู้สื่อข่าวรายงานว่า ราคาหุ้นบริษัท คอมเซเว่น จำกัด (มหาชน) หรือ COM7 ณ เวลา 11.01 น. ราคาอยู่ที่ 11 บาท บวก 0.10 บาท หรือ 0.92% สูงสุดที่ 11.30 บาท ต่ำสุดที่ 8.35 บาท มูลค่าซื้อขายที่ 101.02 ล้านบาท ขณะที่ดัชนีตลาดหุ้นไทยโดยรวมบวก 0.16%

ด้าน บล.เคจีไอ (ประเทศไทย) ระบุในบทวิเคราะห์ว่า ยังคงมุมมองบวกต่อแนวโน้มผลการดำเนินงานไตรมาส 1/60 ของบมจ.คอมเซเว่น (COM7) ว่าจะเติบโตโดดเด่นเมื่อเทียบกับช่วงเดียวกันของปีก่อน จากจำนวนสาขาที่เพิ่มขึ้น รวมทั้งการเข้าซื้อร้านมือถือ BKK กว่า 40 สาขา เมื่อปลายปีก่อน ,การเข้าบริหาร True shop เมื่อปลายปีที่แล้วกว่า 40 สาขา และการขายซิม ของกลุ่ม บมจ.ทรูคอร์ปอเรชั่น (TRUE) ได้แล้ว 4-5 หมื่นซิมในไตรมาส 1/60 ซึ่ง COM7 จะได้รับในส่วนค่าคอมมิชชั่น
ตลอดจนประเด็นข่าว TRUE ขึ้นเป็นเบอร์ 2 ของตลาดโทรศัพท์มือถือแทน บมจ.โทเทิ่ล แอ็คเซ็ส คอมมูนิเคชั่น (DTAC) นั้นคาดว่าจะเป็น Sentiment บวกต่อ COM7 ที่เป็นพันธมิตร จากยอดขายซิมและยอดผู้เข้าใช้บริการ True shop เป็นต้น
ทั้งนี้ในทางเทคนิครูปแบบราคาเริ่มฟื้นตัวตามคาด ประเมินหากสามารถยืนเหนือแนวราคา 11 บาทได้ มีโอกาสทดสอบแนวต้านเส้นค่าเฉลี่ย 200 วัน ที่ 11.6 บาท ถ้าผ่านได้เท่ากับว่าจบขาลง ขณะที่มองแนวรับ 10.6 บาท
 